ชื่อสถานที่: ข้าวแฝ่
ประเภท: ร้านอาหาร กาแฟ เบเกอรี่
ตำบล: ขี้เหล็ก
อำเภอ: แม่แตง
จังหวัด: เชียงใหม่
รหัสไปรษณีย์: 50150
พิกัด: 19.07439, 98.93809

คนไทยเรากินกาแฟกันมานานเท่าใดยังไม่อาจระบุได้แน่ชัดแต่อย่างช้าก็ในสมัยรัชกาลที่ 3 เพราะมีหลักฐานว่าคนสมัยนั้นเรียกกาแฟว่า ข้าวแฝ่ ต่อมาเป็น กะแฝ่ และกาแฟในที่สุด ร้านข้าวแฝ่ เป็นร้านกาแฟที่อาจจะพูดได้ว่าสวยที่สุดในแม่แตง จะสวยขนาดไหนตามน้าอ้วนมาชมกันเลย ร้านข้าวแฝ่ ตั้งอยู่บนถนนเชียงใหม่-ฝาง กม. ที่ 34 น้าอ้วนขอเริ่มจากสามแยกน้ำตกแม่สาละกัน ก็ให้มุ่งหน้าตรงมาเรื่อยๆ นะจนถึงสามแยกบายพาสไปอ.ปาย แม่ฮ่องสอน แต่เราไม่ต้องเลี้ยวนะ ให้ตรงมา ข้ามสามแยกมานิดเดียว ร้านข้าวแฝ่จะอยู่ซ้ายมือ